Уфа шәһәрендә вәхши җинаять булган

	Көньяк автовокзал янында берәү ау мылтыгыннан 25 яшьлек водитель егетне атып үтерде, аның янында утырган кыз исә авыр җәрәхәтләр алды. Башкорт дәүләт медицина университетының хирургия ярдәме буенча клиникасы баш табибы урынбасары Илдар Галимов хәбәр итүенчә, 24 яшьлек каза күрүче кызга ашыгыч рәвештә операция ясалган, аның хәлен уртача авырлыкта дип билгелиләр. 	 Җинаятьтә шикләнелүче кеше белән мәрхүм ир-ат арасында җәнҗал акча бурычы аркасында килеп чыккан дип фаразлана.  Мылтыктан аткач, машина салонында утырган егет яраланган һәм урында ук үлгән. Кыз да яраланган, аны тиз арада хастаханәгә озатканнар. 
	---	
Өмет

	№ --- | 11.06.2019	


